CELEX: 52015PC0456
Language: da
Date: 2015-09-16
Title: Forslag til RÅDETS AFGØRELSE om de holdninger, som Unionen skal indtage i Underudvalget vedrørende Handel og Bæredygtig Udvikling og i Associeringsudvalget i dettes handelssammensætning, der er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side

EUROPA-KOMMISSIONEN
            Bruxelles, den 16.9.2015
            COM(2015) 456 final
            2015/0206(NLE)
            Forslag til
            RÅDETS AFGØRELSE
            om de holdninger, som Unionen skal indtage i Underudvalget vedrørende Handel og Bæredygtig Udvikling og i Associeringsudvalget i dettes handelssammensætning, der er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               Årsager til og formål med forslaget
            
            
               Vedlagte forslag udgør det retlige instrument til fastlæggelse af de holdninger, der skal indtages på Unionens vegne i et organ nedsat ved en associeringsaftale mellem Unionen og et tredjeland. Det vedrører navnlig gennemførelsen af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (i det følgende benævnt "aftalen"). 
            
            
               Aftalen blev undertegnet den 27. juni 2014 og har været anvendt midlertidigt siden den 1. september 2014 i afventning af medlemsstaternes ratificering. Undertegnelsen af aftalen på vegne af Den Europæiske Union og Det Europæiske Atomenergifællesskab og deres medlemsstater samt den midlertidige anvendelse af visse bestemmelser heri blev godkendt ved Rådets afgørelse 2014/494/EU af 16. juni 2014
                  1
               . 
            
            
               Associeringsudvalget i dettes handelssammensætning, der overvåger gennemførelsen af aftalens afsnit IV (Handel og handelsrelaterede anliggender) og løser problemer i forbindelse hermed, blev nedsat ved aftalen. Udvalget skal udarbejde en liste med voldgiftsmænd, der skal sikre, at mekanismen til tvistbilæggelse fungerer korrekt, jf. aftalens artikel 268. 
            
            
               Ved aftalen blev også Underudvalget vedrørende Handel og Bæredygtig Udvikling, der skal holde aftalens parter fast på at stræbe efter bæredygtig udvikling og anerkende, at økonomisk udvikling, social udvikling og miljøbeskyttelse er dens indbyrdes afhængige og gensidigt forstærkende søjler, etableret.
            
            
               I henhold til aftalens artikel 243 vedtager Underudvalget vedrørende Handel og Bæredygtig Udvikling på sit første møde listen over personer, der er villige og i stand til at fungere som eksperter i panelprocedurer vedrørende handel og bæredygtig udvikling.
            
            
               Overensstemmelse med eksisterende bestemmelser på politikområdet
            
            
               Ved dette forslag gennemføres Unionens fælles handelspolitik over for et østligt partnerland på grundlag af bestemmelserne i ovennævnte associeringsaftale. Det sigter mod at etablere de nødvendige institutionelle instrumenter til at gøre Unionen og Georgien i stand til effektivt at løse bilaterale tvister vedrørende anvendelsen og fortolkningen af aftalen. Det er i overensstemmelse med Unionens tilgang til tvistbilæggelsesdiscipliner, der er forhandlet på plads eller gennemført inden for rammerne af frihandelsaftaler med andre handelspartnere. Det er også i overensstemmelse med Unionens tilgang til handel og bæredygtig udvikling.
            
            
               Overensstemmelse med andre EU-politikker
            
            
               Dette forslag er konsistent med og komplementerer Unionens øvrige eksterne politikker, navnlig den europæiske naboskabspolitik og udviklingssamarbejdspolitikken i forbindelse med Georgien.
            
            
               2.Retsgrundlag, nærhedsprincippet og proportionalitet
            
            
               Retsgrundlag
            
            
               Retsgrundlaget for at fastlægge den holdning, der skal indtages på Unionens vegne i de udvalg, som er nedsat ved aftalen mellem Unionen og Georgien, er traktaten om Den Europæiske Unions funktionsmåde (TEUF), særlig artikel 207, stk. 4, sammenholdt med artikel 218, stk. 9. 
            
            
               Nærhedsprincippet (for områder, der ikke er omfattet af enekompetence)
            
            
               Den fælles handelspolitik er defineret som et område, hvor Unionen har enekompetence, jf. artikel 3 i TEUF. Nærhedsprincippet finder derfor ikke anvendelse.
            
            
               Proportionalitet
            
            
               Forslaget er nødvendigt med henblik på gennemførelse af Unionens internationale forpligtelser som fastsat i aftalen med Georgien. 
            
         
         
            
               Valg af instrument
            
            
               Forslaget er i overensstemmelse med artikel 218, stk. 9, i TEUF, der fastsætter, at Rådet vedtager afgørelser. Der eksisterer ingen andre retlige instrumenter, der kan anvendes til at nå det mål, der er omhandlet i forslaget. 
            
            
               3.RESULTAT AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER 
            
            
               Efterfølgende evalueringer/egnethedstjek af den eksisterende lovgivning
            
            
               
                  Ikke relevant.
               
            
            
               Høringer af interesserede parter
            
            
               Høringer af interesserede parter er ikke relevante for forslaget.
            
            
               Indsamling og anvendelse af ekspertbistand
            
            
               
                  Kommissionen har taget højde for oplysninger, som medlemsstaterne er fremkommet med i de senere år, for så vidt angår statsborgere i Unionen, som er egnede og kvalificerede til at fungere som voldgiftsmænd i tvister i forbindelse med Unionens handelsaftaler.
               
            
            
               Konsekvensanalyse
            
            
               
                  Forslaget vedrører gennemførelsen af institutionelle aspekter af aftalen, navnlig aftalens afsnit IV (Handel og handelsrelaterede anliggender), mellem Unionen og Georgien. Forslaget har ingen indvirkning på Unionens økonomiske politik, sociale politik eller miljøpolitik. Aftalen har været anvendt midlertidigt siden den 1. september 2014, og gennemførelsen af aftalen befinder sig på et meget tidligt stadium. 
               
            
            
               Målrettet og effektiv regulering
            
            
               
                  Aftalen mellem Unionen og Georgien er ikke genstand for REFIT-procedurer, den indebærer ingen omkostninger for SMV'er, og den giver ingen problemer for så vidt angår det digitale område. 
               
            
            
               Grundlæggende rettigheder
            
            
               
                  Forslaget har ingen følger for beskyttelsen af de grundlæggende rettigheder. 
               
            
            
               4.BUDGETMÆSSIGE KONSEKVENSER
            
            
               
                  Ikke relevant.
               
            
            
               5.ANDRE ELEMENTER
            
            
               Planer for gennemførelse samt foranstaltninger til overvågning, evaluering og rapportering
            
            
               
                  Gennemførelsen af aftalen revideres regelmæssigt af Associeringsrådet EU-Republikken Georgien. Europa-Kommissionen har også forpligtet sig til årligt at aflægge rapport til Europa-Parlamentet om gennemførelsen af aftalens afsnit IV (Handel og handelsrelaterede anliggender), herunder om de elementer, som forslaget omfatter.
               
            
         
         
            
               Forklarende dokumenter (for direktiver)
            
            
               
                  Ikke relevant.
               
            
            
               Nærmere redegørelse for forslagets specifikke bestemmelser
            
            
               
                  Forslaget sigter mod indtagelse af en holdning på Unionens vegne i forbindelse med gennemførelsen af handelsdelen af aftalen mellem Unionen og Georgien. Aftalens afsnit IV (Handel og handelsrelaterede anliggender) omfatter kapitel 14 (Tvistbilæggelse), der indeholder bestemmelser om en mekanisme til bilæggelse af handelsrelaterede tvister mellem aftalens parter vedrørende anvendelsen eller fortolkningen af handelsdelen af aftalen. Den voldgiftsprocedure, der er beskrevet i kapitel 14, giver den klagende part mulighed for at anmode om nedsættelse af et voldgiftspanel med henblik på bilæggelse af en bilateral tvist. Reglerne for panelets sammensætning er beskrevet i aftalens artikel 268. Aftalen indebærer, at der udarbejdes en liste med kvalificerede personer, der kan fungere som voldgiftsmænd. Derfor er der med Georgiens regering blevet drøftet et udkast til en liste med voldgiftsmænd, som er villige og i stand til at indgå i et voldgiftspanel, med fem kandidatvoldgiftsmænd fra Unionen, fem kandidatvoldgiftsmænd fra Georgien og fem tredjelandsstatsborgere, der kan fungere som formænd for voldgiftspanelet. Listen vil blive anvendt i tilfælde, hvor der er behov for at nedsætte et voldgiftspanel.
               
            
            
               Aftalens afsnit IV (Handel og handelsrelaterede anliggender) omfatter også kapitel 13 (Handel og bæredygtig udvikling), hvori det fastsættes, at aftalens parter bestræber sig på at fremme udviklingen af den internationale handel på en sådan måde, at det bidrager til målet om bæredygtig udvikling, for at sikre, at dette mål er en integreret del af og afspejles på alle niveauer i deres handelsforbindelser. Parterne bestræber sig på at finde en gensidigt tilfredsstillende løsning på de spørgsmål, der måtte opstå, gennem konsultationer på statsplan. Hvis en af parterne finder, at et spørgsmål ikke er blevet løst tilfredsstillende gennem konsultationer på statsplan, giver aftalen mulighed for at anmode om, at der indkaldes et ekspertpanel med henblik på at undersøge spørgsmålet. Ifølge aftalens artikel 243, stk. 3, skal Underudvalget vedrørende Handel og Bæredygtig Udvikling opstille en liste over mindst 15 personer, der er villige og i stand til at fungere som eksperter i panelprocedurer.
            
            
               2015/0206 (NLE)
            
            
               Forslag til
            
            
               RÅDETS AFGØRELSE
            
            
               om de holdninger, som Unionen skal indtage i Underudvalget vedrørende Handel og Bæredygtig Udvikling og i Associeringsudvalget i dettes handelssammensætning, der er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ifølge artikel 431, stk. 3 og 4, i associeringsaftalen (i det følgende benævnt "aftalen") mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side kan dele af aftalen anvendes midlertidigt.
            
            
               (2)I artikel 3 i Rådets afgørelse 2014/494/EU
                  2
                af 16. juni 2014 fastlægges det, hvilke af aftalens bestemmelser der kan anvendes midlertidigt, herunder bestemmelserne om nedsættelse og funktion af Underudvalget vedrørende Handel og Bæredygtig Udvikling og af Associeringsudvalget i dettes handelssammensætning, om handel og bæredygtig udvikling og om tvistbilæggelse. 
            
            
               (3)Ifølge aftalens artikel 240 vedtager Underudvalget vedrørende Handel og Bæredygtig Udvikling selv sin forretningsorden.
            
            
               (4)Ifølge aftalens artikel 243 vedtager Underudvalget vedrørende Handel og Bæredygtig Udvikling på sit første møde listen over personer, der er villige og i stand til at fungere som eksperter i panelprocedurer vedrørende handel og bæredygtig udvikling. 
            
            
               (5)I aftalens artikel 268 er det fastsat, at Associeringsudvalget i dettes handelssammensætning inden for seks måneder fra den dato, fra hvilken aftalen finder midlertidig anvendelse, skal nå til enighed om en liste med personer, der kan fungere som voldgiftsmænd i tvistbilæggelsesprocedurer.
            
            
               (6)Unionens holdninger til Underudvalget vedrørende Handel og Bæredygtig Udviklings forretningsorden og til listen med personer, der er villige og i stand til at fungere som eksperter i panelprocedurer vedrørende handel og bæredygtig udvikling, og som dette underudvalg skal vedtage, og til listen med personer, der kan fungere som voldgiftsmænd i tvistbilæggelsesprocedurer, og som associeringsudvalget i dettes handelssammensætning skal vedtage, bør derfor fastlægges —
            
            
               VEDTAGET DENNE AFGØRELSE: 
            
         
         
            
               Artikel 1
            
            
               1.Den holdning, som Unionen skal indtage i Underudvalget vedrørende Handel og Bæredygtig Udvikling, der er nedsat ved artikel 240 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, til vedtagelsen af forretningsordenen for Underudvalget vedrørende Handel og Bæredygtig Udvikling og til listen over personer, der er villige og i stand til at fungere som eksperter i panelprocedurer vedrørende handel og bæredygtig udvikling, er baseret på de udkast til nævnte underudvalgs afgørelser, der er vedlagt nærværende afgørelse.
            
            
               2.Mindre ændringer af udkastene til afgørelser kan vedtages af repræsentanterne for Unionen i Underudvalget vedrørende Handel og Bæredygtig Udvikling uden yderligere afgørelse truffet af Rådet.
            
            
               Artikel 2
            
            
               1.Den holdning, som Unionen skal indtage i Associeringsudvalget i dettes handelssammensætning, der er nedsat ved artikel 408 i aftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side i forbindelse med vedtagelsen af listen med personer, der kan fungere som voldgiftsmænd i tvistbilæggelsesprocedurer, er baseret på det udkast til det nævnte udvalgs afgørelse, der er vedlagt nærværende afgørelse.
            
            
               2.Mindre ændringer af udkastet til afgørelse kan vedtages af repræsentanterne for Unionen i associeringsudvalget i dettes handelssammensætning uden yderligere afgørelse vedtaget af Rådet.
            
            
               Artikel 3
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den .
            
            
               
                     På Rådets vegne
               
               
                     
                     Formand
               
            
         
         
            
                  
                     (1)
                  EUT L 261 af 30.8.2014, s. 1.
               
               
                  
                     (2)
                  Rådets afgørelse 2014/494/EU af 16. juni 2014 om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (EUT L 261 af 30.8.2014, s. 1). 
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 16.9.2015
            COM(2015) 456 final
            BILAG
            til
            Forslag til Rådets afgørelse
            om de holdninger, som Unionen skal indtage i Underudvalget vedrørende Handel og Bæredygtig Udvikling og i Associeringsudvalget i dettes handelssammensætning, der er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side
            
               
         
         
            
               UDKAST
            
            
               AFGØRELSE nr. 1/2015 TRUFFET AF UNDERUDVALGET VEDRØRENDE HANDEL OG BÆREDYGTIG UDVIKLING EU-GEORGIEN
            
            
               af … 2015
            
            
               om vedtagelse af dets forretningsorden
            
            
               UNDERUDVALGET VEDRØRENDE HANDEL OG BÆREDYGTIG UDVIKLING EU-GEORGIEN HAR — 
            
            
               under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, i det følgende benævnt "aftalen", særlig artikel 240, og
            
            
               ud fra følgende betragtninger:
            
            
               (1)I overensstemmelse med artikel 431 skal dele af aftalen anvendes midlertidigt fra den 1. september 2014. 
            
            
               (2)Ifølge aftalens artikel 240 skal Underudvalget vedrørende Handel og Bæredygtig Udvikling træde sammen for at overvåge gennemførelsen af kapitel 13 (Handel og bæredygtig udvikling) i afsnit IV (Handel og handelsrelaterede anliggender) i aftalen. 
            
            
               (3)Ifølge aftalens artikel 240, stk. 3, vedtager Underudvalget vedrørende Handel og Bæredygtig Udvikling selv sin forretningsorden — 
            
            
               BESTEMT FØLGENDE: 
            
            
               Artikel 1
            
            
               Forretningsordenen for Underudvalget vedrørende Handel og Bæredygtig Udvikling som fastsat i tillægget vedtages hermed.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i ..., den … 
            
            
                     
                  
                  
                     
                        På vegne af Underudvalget vedrørende Handel og Bæredygtig Udvikling
                     
                  
               
                     
                  
                  
                     
                        Formand
                     
                  
               
               Tillæg 
            
            
               Forretningsorden for Underudvalget vedrørende Handel og Bæredygtig Udvikling EU-Georgien 
            
         
         
            
               Artikel 1
            
            
               Almindelige bestemmelser
            
            
               1.Underudvalget vedrørende Handel og Bæredygtig Udvikling, der er nedsat i henhold til artikel 240 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (i det følgende benævnt "aftalen"), bistår Associeringsudvalget i dettes handelssammensætning, jf. aftalens artikel 408, stk. 4, i udførelsen af dets opgaver. 
            
            
               2.Underudvalget vedrørende Handel og Bæredygtig Udvikling varetager de funktioner, der er fastlagt i kapitel 13 (Handel og bæredygtig udvikling) i afsnit IV (Handel og handelsrelaterede anliggender) i aftalen. 
            
            
               3.Underudvalget vedrørende Handel og Bæredygtig Udvikling består af repræsentanter for Europa-Kommissionen og for Georgien med ansvar for handel og bæredygtig udvikling.
            
            
               4.En repræsentant for Europa-Kommissionen eller Georgien med ansvar for handel og bæredygtig udvikling fungerer som formand for Underudvalget for Handel og Bæredygtig Udvikling, jf. artikel 2.
            
            
               5.Udtrykket "parterne" i denne forretningsorden er defineret i aftalens artikel 428.
            
            
               Artikel 2
            
            
               Særlige bestemmelser
            
            
               1.Artikel 2-14 i forretningsordenen for Associeringsudvalget EU-Georgien finder anvendelse, medmindre andet er fastsat i nærværende forretningsorden. 
            
            
               2.Henvisninger til Associeringsrådet forstås som henvisninger til Associeringsudvalget i dettes handelssammensætning. Henvisninger til Associeringsudvalget eller Associeringsudvalget i dettes handelssammensætning forstås som henvisninger til Underudvalget vedrørende Handel og Bæredygtig Udvikling.
            
            
               Artikel 3
            
            
               Møder
            
            
               Underudvalget vedrørende Handel og Bæredygtig Udvikling mødes efter behov. Parterne bestræber sig på at mødes én gang om året.
            
            
               Artikel 4
            
            
               Ændring af forretningsordenen
            
            
               Denne forretningsorden kan ændres ved afgørelse truffet af Underudvalget vedrørende Handel og Bæredygtig Udvikling EU-Georgien i overensstemmelse med aftalens artikel 240.
            
            
               UDKAST
            
            
               AFGØRELSE nr. 2/2015 TRUFFET AF UNDERUDVALGET VEDRØRENDE HANDEL OG BÆREDYGTIG UDVIKLING EU-GEORGIEN
            
            
               af … 2015
            
         
         
            
               om vedtagelse af listen over eksperter i handel og bæredygtig udvikling
            
            
               UNDERUDVALGET VEDRØRENDE HANDEL OG BÆREDYGTIG UDVIKLING EU-GEORGIEN HAR — 
            
            
               under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, i det følgende benævnt "aftalen", særlig artikel 243, og
            
            
               ud fra følgende betragtninger:
            
            
               (1)I overensstemmelse med artikel 431 skal dele af aftalen anvendes midlertidigt fra den 1. september 2014. 
            
            
               (2)Ifølge aftalens artikel 243, stk. 3, skal Underudvalget vedrørende Handel og Bæredygtig Udvikling opstille en liste over mindst 15 personer, der er villige og i stand til at fungere som eksperter i panelprocedurer — 
            
            
               BESTEMT FØLGENDE: 
            
            
               Artikel 1
            
            
               Listen over personer, der er villige og i stand til at fungere som eksperter i panelprocedurer, jf. aftalens artikel 243, er opstillet i tillægget til nærværende afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i ..., den … 
            
            
                     
                  
                  
                     
                        På vegne af Underudvalget vedrørende Handel og Bæredygtig Udvikling
                     
                  
               
                     
                  
                  
                     
                        Formand
                     
                  
               
               Tillæg
            
            
               LISTE OVER EKSPERTER I HANDEL OG BÆREDYGTIG UDVIKLING 
            
            
               Eksperter foreslået af Georgien 
            
            
               1.
                     Nata Sturua
            
            
               2.
                     David Kikodze
            
            
               3.
                     Marina Shvangiradze
            
            
               4.
                     Ilia Osepashvili
            
         
         
            
               5.
                     Roin Migriauli
            
            
               Eksperter foreslået af EU 
            
            
               1.
                     Eddy Laurijssen
            
            
               2.
                     Jorge Cardona 
            
            
               3.
                     Karin Lukas 
            
            
               4.
                     Hélène Ruiz Fabri 
            
            
               5.
                     Laurence Boisson De Chazournes 
            
            
               6.
                     Geert Van Calster 
            
            
               Formænd 
            
            
               1.
                     Jill Murray (Australien)
            
            
               2.
                     Janice Bellace (USA)
            
            
               3.
                     Ross Wilson (New Zealand)
            
            
               4.
                     Arthur Appleton (USA)
            
            
               5.
                     Nathalie Bernasconi (Schweiz)
            
            
               Udkast 
            
            
               Afgørelse nr. 3/2015 truffet af Associeringsudvalget EU-Georgien i dettes handelssammensætning
            
            
               af …2015 
            
            
               om udarbejdelse af listen med voldgiftsmænd, der er omhandlet i artikel 268, stk. 1, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side
            
            
               ASSOCIERINGSUDVALGET I DETTES HANDELSSAMMENSÆTNING HAR —
            
            
               under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (i det følgende benævnt "aftalen"), undertegnet i Bruxelles den 27. juni 2014, særlig artikel 268, stk. 1, og
            
         
         
            
               ud fra følgende betragtninger:
            
            
               (1)I overensstemmelse med artikel 431 skal dele af aftalen anvendes midlertidigt fra den 1. september 2014. 
            
            
               (2)I henhold til aftalens artikel 408, stk. 3, har Associeringsudvalget beføjelse til at træffe afgørelser i de tilfælde, der er fastsat i denne aftale.
            
            
               (3)I henhold til aftalens artikel 268, stk. 1, skal Associeringsudvalget i dettes handelssammensætning opstille en liste over mindst 15 personer, der er villige og i stand til at fungere som voldgiftsmænd —
            
            
               VEDTAGET DENNE AFGØRELSE:
            
            
               Eneste artikel
            
            
               1.Listerne over personer, der kan fungere som voldgiftsmænd med henblik på aftalens artikel 268, stk. 1, er opstillet i bilaget til denne afgørelse.
            
            
               2.Denne afgørelse træder i kraft på dagen for vedtagelsen.
            
            
               Udfærdiget i …, den …
            
            
                     
                  
                  
                     
                        På vegne af Associeringsudvalget i dettes handelssammensætning
                     
                  
               
                     
                  
                  
                     
                        Formand
                     
                  
               
               Tillæg
            
            
               LISTE OVER VOLDGIFTSMÆND 
            
            
               Eksperter foreslået af Georgien 
            
            
               1.
                     Christian Häberli (Schweiz)
            
            
               2.
                     Donald McRae (Canada)
            
            
               3.
                     John Adank (New Zealand) 
            
            
               4.
                     Ronald Saborio (Costa Rica)
            
            
               5.
                     Thomas Cottier (Switzerland)
            
            
               Voldgiftsmænd foreslået af EU 
            
            
               1.
                     Claus-Dieter Ehlermann 
            
         
         
            
               2.
                     Giorgio Sacerdoti
            
            
               3.
                     Jacques Bourgeois
            
            
               4.
                     Pieter Jan Kuijper 
            
            
               5.
                     Ramon Torrent
            
            
               Formænd
            
            
               1.David Unterhalter (Sydafrika)
            
            
               2.
                     Merit Janow (USA)
            
            
               3.
                     Helge Seland (Norge)
            
            
               4.
                     Leora Blumberg (Sydafrika)
            
            
               5.
                     William Davey (USA)